Carlsen skal dopingtestes i dag
Det bekrefter lege Brede Kvisvik overfor VG i Sotsji. Jana Bellin, som har ansvaret for dopingtester hos Det internasjonale sjakkforbundet (FIDE), har snakket med Kvisvik og Carlsens manager Espen Agdestein tirsdag ettermiddag. - Det er som i Chennai i fjor. Vi ville bare høre med henne om hvordan det skal foregå rent praktisk i ettermiddag, sier Kvisvik til VG. - Hvorfor skal spillerne dopingtestes? - Eneste grunnen til det er at FIDE har lyst til å være en del av IOC. Da må utøverne også følge det samme regelverket som utøverne til IOC, sier legen. - Hva slags dop kan det være aktuelt å bruke for en sjakkspiller? - Det går på de samme stoffene som kan fremme prestasjonene i et parti, og da er det en del stoffer som gjør at man kan øke konsentrasjonen. Det er for eksempel noen som har tatt amfetamin. Det finnes også midler for å få ned pulsen, slik som hjertemedisin. - Vil kaffe kunne være dop? - Nei, kaffe har nok en positiv effekt, men jeg tror ikke at det står på lista. Uansett så drikker ikke Magnus kaffe, sier Kvisvik. VG Direkte:Følg pressekonferanse og få reaksjoner i vårt sjakkstudioMen selv om ikke kaffe ville vært dop, finnes det flere måter sjakkspillere kan jukse på. Det har eksempelvis vært noen tilfeller av spillere som har fått elektronisk hjelp, derfor må både Carlsen og Anand gjennom sikkerhetskontroll hver dag. Det må undersøkes om de har noen elektroniske instrumenter på seg. - Sånn er det i store sjakkturneringer. Det synes begge to at er veldig bra, sier VGs sjakkjournalist Ole Kristian Strøm. - Hvilke eksempler har vi fra historien på skikkelig grov juks innenfor sjakk? - Bulgarske Borislav Ivanov har flere ganger har vært mistenkt for juks. én gang nektet han for eksempel å ta av seg skoene da han skulle sjekkes. Motstanderen hans krevde det, og ettersom han nektet, tapte han partiet. Se: - De er uvenner, og det kommer det til å være for alltid«Toiletgate» er det klassiske eksemplet på anklager om juks innenfor sjakk. Under VM-kampen mellom Vladimir Kramnik og Veselin Topalov i 2006, beskyldte sistnevnte Kramnik for å jukse. Kramnik var nemlig på toalettet opptil 50 ganger per parti. Kramnik nektet, og til slutt klarte de å gjennomføre VM-kampen, til tross for alt bråket disse dobesøkene skapte. Den dag i dag hilser ikke VM-deltakerne fra 2006 på hverandre.
Magnus Carlsen (23) må igjennom en dopingtest etter tirsdagens parti mot Viswanathan Anand (44).